মোহাম্মদ হাসনাইন

মোহাম্মদ হাসনাইন (; জন্ম: ৫ এপ্রিল, ২০০০) সিন্ধু প্রদেশের হায়দ্রাবাদে জন্মগ্রহণকারী প্রথিতযশা পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য তিনি। ঘরোয়া প্রথম-শ্রেণীর পাকিস্তানি ক্রিকেটে ইসলামাবাদ ইউনাইটেড, পাকিস্তান টেলিভিশন ও কোয়েটা গ্ল্যাডিয়েটর্স দলের প্রতিনিধিত্ব করছেন। দলে তিনি মূলতঃ ফাস্ট বোলার হিসেবে খেলছেন। ডানহাতে ফাস্ট বোলিং করার পাশাপাশি নিচেরাসারিতে ডানহাতে ব্যাটিং করে থাকেন।

 ঘরোয়া ক্রিকেট 
২০১৮-১৯ মৌসুমের কায়েদ-ই-আজম ট্রফিতে পাকিস্তান টেলিভিশনের পক্ষে প্রথম-শ্রেণীর ক্রিকেটে খেলতে শুরু করেন। ১ সেপ্টেম্বর, ২০১৮ তারিখে প্রথম-শ্রেণীর ক্রিকেটে মুলতানে অভিষেক পর্ব সম্পন্ন হয় তার। ২৭ ফেব্রুয়ারি, ২০১৯ তারিখে দুবাইয়ে অনুষ্ঠিত পাকিস্তান সুপার লীগের টুয়েন্টি২০ ক্রিকেটে কোয়েটা গ্ল্যাডিয়েটর্সের পক্ষে অভিষেক ঘটে মোহাম্মদ হাসনাইনের। তার পেস বোলিং ও নিখুঁততা সকলকে বিমোহিত করে। এছাড়াও, ঐ প্রতিযোগিতায় ঘণ্টা প্রতি ১৫১ কিলোমিটার বেগে দ্রুতগতিসম্পন্ন বোলিং করেন।Danyal Rasool (18 March 2019), "Will they don the Pakistan colours soon?", ESPNcricinfo. Retrieved 19 March 2019. পাকিস্তানের হায়দ্রাবাদ থেকে এই প্রথম দ্রুতগতিসম্পন্ন বোলারের মর্যাদা পান তিনি। খেলায় তিনি ৪ ওভারে ৩/৩০ বোলিং পরিসংখ্যান গড়েন। চূড়ান্ত খেলায় পেশাওয়ার জালমির বিপক্ষে তিনি ম্যান অব দ্য ম্যাচের পুরস্কার লাভ করেন। এরফলে, এবারই প্রথম পিএসএল ফাইনালে স্থানীয়দের মধ্যে প্রথম এ পুরস্কার পেয়েছেন।"'In Hasnain, Pakistan have another young talent' – Bravo hails Quetta's PSL final star" (17 March 2019), ICC. Retrieved 19 March 2019.

মার্চ, ২০১৯ সালে পাকিস্তান কাপ প্রতিযোগিতায় অংশগ্রহণের জন্য সিন্ধু দলের সদস্যরূপে মনোনীত হন।

 আন্তর্জাতিক ক্রিকেট 
মার্চ, ২০১৯ সালে সংযুক্ত আরব আমিরাতে অস্ট্রেলিয়ার বিপক্ষে ওডিআই সিরিজ খেলার উদ্দেশ্যে শোয়েব মালিকের নেতৃত্বে পাকিস্তান দলের সদস্যরূপে মোহাম্মদ হাসনাইনকে অন্তর্ভুক্ত করা হয়। ২৪ মার্চ, ২০১৯ তারিখে শারজায় দিবা-রাত্রিতে অনুষ্ঠিত সিরিজের দ্বিতীয় ওডিআইয়ে অস্ট্রেলিয়ার বিপক্ষে অভিষেক ঘটে তার।

এপ্রিল, ২০১৯ সালে পাকিস্তান ক্রিকেট বোর্ড ইংল্যান্ডে অনুষ্ঠিতব্য ক্রিকেটে বিশ্বকাপে অংশ নেয়ার লক্ষ্যে ১৫-সদস্যবিশিষ্ট পাকিস্তান দলের সদস্যদের নামের তালিকা প্রকাশ করে। এতে তিনিও অন্যতম সদস্যরূপে মনোনয়ন লাভ করেন।

 তথ্যসূত্র 

 আরও দেখুন 
 মোহাম্মদ আব্বাস
 ২০১৯ ক্রিকেট বিশ্বকাপ দলসমূহ
 পাকিস্তানি একদিনের আন্তর্জাতিক ক্রিকেটারদের তালিকা

 বহিঃসংযোগ 



বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০১৯ ক্রিকেট বিশ্বকাপের ক্রিকেটার
বিষয়শ্রেণী:ইসলামাবাদ ইউনাইটেডের ক্রিকেটার
বিষয়শ্রেণী:কোয়েটা গ্ল্যাডিয়েটর্সের ক্রিকেটার
বিষয়শ্রেণী:টুয়েন্টি২০ আন্তর্জাতিকে হ্যাট্রিক লাভকারী
বিষয়শ্রেণী:ত্রিনবাগো নাইট রাইডার্সের ক্রিকেটার
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার
বিষয়শ্রেণী:পাকিস্তান টেলিভিশনের ক্রিকেটার
বিষয়শ্রেণী:সিডনি থান্ডারের ক্রিকেটার
বিষয়শ্রেণী:হায়দ্রাবাদের (পাকিস্তান) ক্রিকেটার
বিষয়শ্রেণী:মুহাজির ব্যক্তি
বিষয়শ্রেণী:রাজস্থানি বংশোদ্ভূত পাকিস্তানি ব্যক্তি
বিষয়শ্রেণী:২০২২ এশিয়ান গেমসের ক্রিকেটার
বিষয়শ্রেণী:এশিয়ান গেমসে পাকিস্তানের প্রতিযোগী
বিষয়শ্রেণী:২১শ_শতাব্দীর_পাকিস্তানি_পুরুষ_ক্রীড়াবিদ